Hivern i començament de la primavera excepcionalment suaus
MARS Bulletin, vol. 28, núm. 3.
Segons aquest informe, la bonança meteorològica de l'hivern ha estat beneficiosa per als cultius hivernals del nord, centre i est d'Europa
Elaborada per encàrrec de la Direcció General d'Agricultura i Desenvolupament Rural de la Comissió Europea sobre l'impacte de la PAC en la biodiversitat considera que els estats membres de la UE poden fer un ús més gran del finançament disponible de la PAC i d'altres proteccions per a salvaguardar-la i millorar-la.
L'estudi no va poder treure conclusions sobre l'impacte general de la PAC a causa de la manca de dades de monitoratge, que recomana corregir per a la pròxima PAC
Gestionar els impactes de l'ús de fertilitzants i pesticides sobre la biodiversitat: visió general i interior sobre les tendències i polítiques de països concrets de l'OECD
Aquest informe revisa els impactes i els costos de la contaminació ambiental per pesticides i fertilitzants i les respostes de les polítiques per contrarestar-los en alguns països de l'OCDE.
A partir de la revisió de la literatura i els estudis sobre casos, el treball conclou amb informació i recomanacions sobre polítiques a adoptar
Qui és propietari dels nostres boscos?
Propietat forestal a la regió de la UNECE
Aquest estudi, elaborat a partir de dades de 35 països de la Regió CEPE (Comissió Econòmica de les Nacions Unides per a Europa - UNECE en anglès), investiga la natura canviant i els patrons de la propietat forestal, i les maneres en què la governança i les estructures socials influeixen en propietaris i usuaris forestals i en la gestió forestal.
La publicació ofereix una visió general i una nova línia de base per comprendre la diversitat i la dinàmica de la propietat forestal
Cartografia i seguiment de terres de torba.
Les torberes cobreixen només el 3% de la superfície terrestre i, no obstant això, contenen tant de carboni com tota la seva vegetació, cosa que subratlla de manera evident el seu paper fonamental en la regulació del clima a escala global.
Per evitar-ne la degradació i planificar-ne eficaçment la recuperació, s'haurien de vigilar i cartografiar.
Per ajudar en aquesta tasca, la FAO ha elaborat aquesta guia
Aquest estudi elaborat per Alliance Environnement avalua l'impacte de les mesures i els instruments de la PAC sobre la qualitat i la quantitat de l'aigua.
Amb aquesta finalitat, es va tenir en compte el paper desenvolupat pel marc global de la PAC en l'acompliment de les pràctiques agrícoles i les pressions corresponents sobre l'aigua
En el context dels retards en els acords del marc financer plurianual de la UE (MFP) per al període 2021-2027 i en la Política Agrària Comuna (PAC) després de 2020, la Comissió Europea ha proposat disposicions transitòries relatives a la PAC en l'any 2021 per continuar el finançament del desenvolupament rural i dels agricultors comunitaris per a 2020.
El Tribunal de Comptes Europeu emet aquest dictamen, en què planteja que aquest temps addicional s'hauria d'emprar per abordar els reptes relatius al clima i al medi ambient que planteja el Pacte verd
Negociacions sobre les relacions futures Regne Unit-UE: condicions d'igualtat
Les anomenades condicions d'igualtat en matèria de la competència, l'ajuda estatal, la fiscalitat, els estàndards laborals i mediambientals i el canvi climàtic són una de les principals causes de desacord entre el Regne Unit i la UE en les negociacions sobre la seva relació futura.
Aquest informe exposa els compromisos que les dues parts proposen en aquestes àrees a fi d'arribar a un acord
Perspectives de l'agricultura i del desenvolupament rural a les Amèriques: una mirada cap a l'Amèrica Llatina i el Carib 2019-2020
Comissió Econòmica per a l'Amèrica Llatina i el Carib, febrer de 2020
Comissió Econòmica per a l'Amèrica Llatina i el Carib (CEPAL)
Econòmica per a l'Amèrica Llatina i el Carib, febrer de 2020 Informe de la Comissió Econòmica per a l'América Llatina i el Carib (CEPAL) sobre les contribucions de l'agricultura i el desenvolupament rural en la consecució fins a l'any 2030 dels objectius de desenvolupament sostenible de l'ONU (ODS).
L'anàlisi proporciona en primer lloc un conjunt de fets i xifres, del qual es desprèn que l'Amèrica Llatina i el Carib acullen el 50% de la biodiversitat, el 57% dels boscos primaris, el 31% de l'aigua dolça i el 33% de terres cultivables, i es beneficien del 29% de les precipitacions.
També descriu els ODS que s'aconseguiran sobretot gràcies al desenvolupament estructural del món rural
Comparació dels costos de producció porcina en els principals països productors 2018
Com cada any, enllacem la publicació de referència que compara els costos de producció porcina en 17 països productors.
Segons l'informe, el cost de producció al Regne Unit ha pujat un 8% l'any 2018, mentre que el preu del pinso puja un 9% de mitjana respecte de l'any 2017 en tots els països analitzats
Agri 2050: una perspectiva sobre l'agricultura i els boscos francesos
Agri 2050 ofereix una "imatge sintètica" sobre l'agricultura francesa cap a l'any 2035, a partir de la qual dibuixa quatre escenaris d'evolució per a l'agricultura i els boscos francesos cap a l'any 2050
El desenvolupament d'una economia circular dins de les limitacions del planeta: anàlisi del nou pla d'acció d'economia circular de la UE
Es tracta d'una anàlisi del nou pla d'acció per a l'economia circular elaborat per l'Institut Europeu de Política Mediambiental i publicat per la Comissió Europea l'11 de març de 2020.
Aquesta anàlisi avalua fins a quin punt les accions incloses en el pla d'acció, com ara el consum de recursos del bloc i la reducció de les pressions ambientals que se'n deriven, poden contribuir a una economia europea més circular dins dels límits del pla
Lectures recomanades de 3 d'abril de 2020